**Anexa nr. 1**

****

**Condiţii de eligibilitate şi selecţie pentru studenţii ERASMUS+**

**Condiţii de eligibilitate**

* **Să fie student al Universităţii Tehnice „Gheorghe Asachi” din Iaşi** – licenţă (nivel EQF 5-6)/ masterat (nivel EQF 7)/ doctorat (nivel EQF 8); totodată, trebuie să își păstreze această calitate pe toată durata mobilității realizate.
* **Proaspăt absolvenții** pot participa la mobilități de plasament, atâta timp cât sunt selectați de instituția de învățământ superior din care fac parte în timpul ultimului an de studiu. Mobilitatea trebuie efectuată și finalizată în termen de un an (12 luni) de la data absolvirii.
* **Studenții înscriși la un program de studii de licență pot beneficia de o mobilitate de studiu încă din primul an de studiu**.
* Un student poate beneficia de maxim 12 luni de mobilitate/ ciclu de învățământ (licență, masterat sau doctorat) indiferent de tipul stagiului (studiu și/ sau plasament)/ 24 luni pentru studenții de la Facultatea de Arhitectură (licență și masterat integrat);

**Condiţii de selecţie**

* Să aibă rezultate academice bune în anul universitar anterior; pentru studenții de anul I care participă la selecție și vor efectua mobilitate în semestrul II din anul I se va lua în calcul media la admitere;
* Să prezinte o scrisoare de motivaţie;
* Să prezinte un curriculum vitae;
* Să prezinte un certificat de competențe lingvistice.

La aceste condiții de selecție facultățile pot adăuga condiții proprii de selecție pe care le vor anunța la momentul publicării anunțului către studenții interesați.